
  Borítószöveg


  Magával ragadó történelmi regény a nőkről, akiket boszorkánysággal vádoltak és halálra ítéltek a 16. századi Skóciában.


  1589. Anna dán hercegnőt eljegyzik VI. Jakab skót királlyal - a házasság a két ország egyesítését hivatott biztosítani. De a menyasszonyra előbb próbaidő vár: az első év során be kell bizonyítania, hogy méltó Skócia új királynőjének szerepére. Ám ha a király és az udvar nem találja alkalmasnak, örökös száműzetés lesz a sorsa, és élete hátralevő részét egy kolostorban kell töltenie. Anna szeme előtt egyetlen cél lebeg: hogy teljesítse kötelességét a férje és az ország iránt, és tökéletes menyasszony legyen. Aztán megismeri Lord Henryt.


  North Berwickben egy fiatal szobalány, Jura új életről álmodozik, miközben az anyjától tanult varázslatokkal gyógyítja a környék lakóit. Egyszer azonban ráébred, hogy már nincs biztonságban a gazdája házában, így Edinburghba szökik. Itt hamarosan veszélybe kerül az élete: boszorkánysággal vádolják. Ám a boszorkányüldözés őrülete nemcsak Skóciát, hanem új királynőjét is hatalmába kerítette...

  Apának


  


  1589. szeptember 20., dél


  Küldi Andrew Drummond, a skóciai


  Leith kikötőjének felügyelője


  


  


  RENDKÍVÜL SÜRGŐS ÜZENET


  Őfelsége VI. Jakab skót királynak, Holyrood-palota


  


  Felség!


  Ma délelőtt tíz órakor egy Norvégiából visszatérő skót hajó kötött ki Leithben. A legénység szerint a hajó kis híján odaveszett az Északi-tengeren tomboló viharban.


  A legénység tagjai tanúi voltak, amint a dán flotta hajói, amelyek egyikén felséged jövendőbelije, ő királyi fensége, Dániai Anna hercegnő a leithi kikötőbe tart, harcolnak az elemekkel. A vihar oly hevesen dühöngött, hogy a dán hajók elszakadtak egymástól. A hercegnőt szállító Gideon fedélzetéről három ágyúlövést adtak le. A vészjelzés ellenére nem vállalhattuk a kockázatot, hogy a segítségükre siessünk. A Gideon eltűnt a sűrű ködben.


  Azóta egyetlen megerősített hír sem érkezett arról, hogy látták volna a Gideont, és nagyon aggódunk a hajó utasaiért és személyzetéért.


  Maradok Felséged hűséges szolgája, és mihelyt lehetséges, újabb hírekkel jelentkezem.


  Első fejezet
ANNA


  Kronborg-kastély, Dánia


  Egy hónappal korábban, 1589. augusztus


  Doritte Olsent, a boszorkányt ma máglyán égetik meg, és nekünk végig kell néznünk.


  Bátran fogok viselkedni, mert az a nő a leggonoszabb boszorkányságokat vallotta be, és megérdemli a tűzhalált. A szalonban várjuk, hogy szólítsanak minket, és lemehessünk a partra, a várfalon túlra. Kirsten az imént felcsattant és rám parancsolt, hogy üljek le végre, és ne járkáljak fel-alá a szobában. Megfájdul a feje az izgágaságomtól. Nem kérdezi, félelemmel tölt-e el, amit látni fogok, nem tanácsolja, hogy forduljak el, ha nem bírom, de hát Kirsten már csak ilyen. Kecsesen leülök, hogy ne gyűrődjön össze a ruhám, azután elveszem a hímzésemet az asztalkáról, és úgy teszek, mintha öltögetnék, hogy lefoglaljam a kezemet. Az utóbbi időben nagyon rákaptam a színlelésre.


  Gyorsan le kell tudni a kivégzést, mielőtt a skótok ideérnének, márpedig most már bármelyik nap itt lehetnek. A Királyi Tanács nem szeretné, ha a skótok megtudnák, hogy gondunk van a boszorkányokkal. Rengeteg munkába és kemény tárgyalásba került, mire összehozták az egyezséget a királyukkal kötendő házasságomról és országaink egyesítéséről. Nem hagyhatjuk, hogy bemocskolja a hírnevünket a szóbeszéd, miszerint a délen terjedő boszorkányság hullámai Dániát is elérték.


  Olsenné megbabonázta az elemeket, hogy felborítsa a férje halászhajóját. Amikor a tudomására jutott, hogy az ura szajhákkal tölti az idejét, rettenetes veszekedés tört ki köztük a kikötőben. Az asszony mindenki füle hallatára megátkozta a férjét. És amikor a férfi behajózott a szorosba, amint azt tíz éve nap mint nap gond nélkül megtette, fekete felhő jelent meg az égen, és a tenger úgy kezdett kavarogni, mint a forrásban lévő leves. A hajót másnap vetette partra a víz, a férfi holttestével együtt. Vízbe fulladt a gonosz varázslat következtében.


  Az asszonyt a várbörtönben őrizték, itt alattunk. Belegondolni is szörnyű! Alig tudtam aludni, folyton az járt az eszemben, hogy ott van lent, és elátkoz minket, az ördöghöz fohászkodik. Azt mondják, két nap kellett hozzá, és ráment mindkét hüvelykujja, de végül mindent bevallott. A tenyerembe vájtam a körmömet, és próbáltam nem gondolni rá.


  Kirsten megint rám néz.


  Küldjem be a szobájába, mint egy kisgyereket, amíg várunk?


  Éles a hangja, de látom, hogy félelem villan a szemében. Ha megreccsen egy padlódeszka a szalon ajtaján túl, ő is éppúgy összerándul, mint én.


  Nem tehetek róla, hogy ideges vagyok  felelem.


  Akkor nem imádkozott elég odaadóan  mondja.  Doritte Olsen gonosz cselekedeteinek csak úgy lehet véget vetni, ha a halálba küldjük.


  Rendben, de azzal nem értek egyet, hogy mindannyiunknak meg kell néznünk.


  Kirsten orrcimpája megremeg, és lehunyja a szemét, mintha háromig számolna, hogy uralkodni tudjon magán, majd kinyitja.


  Azért kell megnéznünk, hogy tanuljunk belőle. Valamennyien. Minden udvaronc és szolga  és ön is. Meg kell tanulnunk, mi vár arra, aki az ördöggel táncol.


  Újabb padlódeszka-reccsenés. Lélegzet-visszafojtva várunk, de a szalon ajtaja csukva marad. Már sötétedik. Közel az idő.


  Esetleg megkérdezhetném anyámat, nem mentene-e fel  próbálkozom.  Még van idő. Mondjuk azt, hogy nem érzem jól magam.


  Senkit sem mentenek fel  mondja Kirsten.  Nincs más dolga, mint hogy ott álljon a parton és imádkozzon, mint mindenki más.  Halkabbra fogja a hangját.  Nem Doritte Olsen kivégzése a legfőbb gondunk  figyelmeztet, tekintetét az ajtóra függesztve.  Van épp elég aggodalmunk enélkül is. Amikor ideérnek a skótok, és megkezdődik a kézfogó, az lesz az igazi próbatétel.


  Bólintok és próbálok a hímzésemre koncentrálni. Kirsten egy idő után nem figyel tovább, meggyújtja a gyertyákat, és visszatér a könyvéhez.


  A VI. Jakab skót királlyal kötendő házasságom első éve próbaidő lesz. Ezt a skótok kézfogónak hívják: ilyenkor dől el, hogy a két ember illik-e egymáshoz. De én tudom, hogy ez valójában próbaidő, és a végén ítéletet mondanak rólam, hogy méltó vagyok-e a királyné címére.


  Jakab azt mondja, nem az ő ötlete volt, ő azonnal fülig belém szeretett, mihelyt meglátta a portrémat, melyet elküldtek neki. Azt hajtogatja, hogy imádni fognak a skótok, a canongate-i koldusoktól a Holyrood-palotában nyüzsgő urakig. A Holyrood-palotában nyüzsgő hölgyekről egy szót sem ejtett, ami nem sok jót ígér. Bizonyára mind tűzvörös hajúak és bárdolatlanok, az arcuk kimázolva, a szemöldökük kiszedve. Kirsten szerint mindent meg kell tennünk, hogy mihamarabb elnyerjük a jóindulatukat. De a hölgyek gyűlölni fognak. Tudom.


  Kirsten velem jön, ő lesz az első udvarhölgyem, mert nagyon jól ismeri Skóciát, és beszéli a nyelvet. Egy évet töltött ott, amikor annyi idős volt, mint most én. Az apja úgy vélte, hogy az utazás felvilágosulttá teszi az embert. Az a gyanúm, hogy ha Kirsten nem olyan felvilágosult, nem került volna be a kronborgi udvarba, mert a természete semmiképpen nem teszi kellemes társasággá.


  A kézfogó ötlete a skót tanácsadóktól származik, mondta Jakab, azoktól a vörös szakállú férfiaktól, akik addig hajóztak oda-vissza az utóbbi hónapokban, addig tárgyaltak anyámmal, és addig itták a legfinomabb borunkat, amíg létre nem jött az egyezség, olyan részletekbe menően, mint hogy a hozományom része egyebek mellett tízezer dán tallér, és a skót hajók mentesülnek a vám megfizetése alól a dán vizeken. Alázatosan kérem a bocsánatát, drága szívem, írta Jakab, a kézfogó csupán formalitás, mindössze a tanácsadóim megnyugtatására szolgál. A portréja most a hálószobám falát díszíti.


  Nem tudom, elhiggyem-e, hogy nem Jakab állt elő ezzel az ötlettel, mert egyszer sem találkoztunk, úgyhogy nem ismerem a jellemét. Ha beleszeretett a portréba, amelyet elküldtek neki, akkor csalódás vár rá. Anya kívánságára a művész igen nagylelkűen bánt az arcszínemmel, a szememet pedig ragyogó kékre festette. Elképzelem Jakabot, amint a festményt csodálja, miközben az udvaroncai éppen vetkőztetik. Úgy képzelem, hogy tejfehér bőre van, és vékony, lányos karja.


  A próbaidő a helyettesítő szertartással kezdődik, amelyen a skót követ fogja képviselni Jakabot. A szorosban dolgozó halászok figyelik, mikor tűnnek fel az ágaskodó oroszlánnal és Szent András-kereszttel ékes zászlók. A tengeri szél idáig sodorja izgatott kiáltásaikat. A király nem utazhat el a saját esküvőjére: veszélyes lenne, ha hosszabb időre elhagyná Skóciát. Egy éven belül bármely fél visszavonhatja a fogadalmát, ha boldogtalan a házasságunk, vagy ha kiderül rólam, hogy nem vagyok alkalmas a skót királyné szerepére.


  Az egyezség feltételei civilizáltnak tűnnek. De ha kudarcot vallok, kegyvesztettként küldenek haza, és bezárnak a Hellebæk-apátság kolostorába, ahol a nemesi famíliák béna, púpos lányait meg az erkölcstelen viselkedésű nőket a világtól elzárva őrzik. Így került oda Lady Dorothea is, miután fattyút szült. Megint összerándulok, Kirsten felsóhajt, én meg úgy teszek, mintha megszúrtam volna az ujjamat a hímzőtűvel.


  Vigyázzon!  szól rám.  Sok munkát fektetett őfelsége zekéjébe, nehogy most rontsa el.


  Kirstent csak az érdekli, hogy minden tökéletesnek tűnjön, és a tervek szerint menjen. Minden vágya, hogy jól sikerüljön a házasságom, de már rég feladtam, hogykiigazodjak rajta, vagy hogy összebarátkozzak vele.


  Szerintem már úgyis kész van  mondom. Elhessegetem a sötét gondolatokat, és gondosan elvágom a hímzőfonalat.


  Ilyen gyorsan elkészült? Hadd nézzem meg!  Kirsten nehézkesen feltápászkodik, pedig karcsú termete ezt nem indokolja, és letelepszik a mellettem lévő székre, elsimítja a ruháját a térdén. Odaadom neki a zekét. Halványkék szatén. Nagyon ügyeltem rá, hogy makulátlanul tiszta maradjon. Az elmúlt hetekben apró margarétákkal hímeztem tele a két ujját. Dánia virágaival. Ahhoz képest, mennyi rettegést hímeztem bele, meglepően takarosak az öltéseim.


  Tetszeni fog neki?  kérdezem immár századszor.


  Kirsten tanulmányozza a munkámat, azután elégedetten bólint.


  Nem tudhatjuk, mi tetszik neki, ön csak igyekezzen mindig a kedvére tenni  mondja.  Ez a lényege a kézfogónak. De én ott leszek önnel, és ellátom tanácsokkal. Nézze csak!  mutat a zekére vékony ujjával.  Még volna hely egy-két virágnak… itt is, meg itt is.


  Pontosan tudom, mi történik, ha nem teszek mindenben Jakab kedvére.


  Akkor hímzek még két margarétát a kézelő szélére  mondom, majd fogom a tűt, és újra öltögetni kezdek. Mindig mindenre rábólintok. Felismertem, hogy egyedül ezt várják el tőlem.


  Kirsten visszatér az előbbi helyére, az ablakfülkébe.


  Szemernyi hamut sem hagyhatnak a földön  dünnyögi.  A skótok meglátnák, amikor befut a hajójuk, és netán még kérdezősködnének. Holnap személyesen nézek utána.


  Amikor megmutatták a Jakabról készült, fára festett olajképet, kifejezetten mogorvának láttam, mintha unta volna, hogy modellt kell ülnie. Jobb lett volna, ha el sem küldi, mert mit mondhattam volna, ha nem tetszik az arca? Ha himlőhelyes, mint az az osztrák herceg, akit anya és a Királyi Tanács előzőleg nekem szánt? Jakab nem himlőhelyes, de durcás arckifejezése még álmomból is felriaszt éjjelente. Talán engem is megun egy hét után, ha rájön, hogy még tanulom a nyelvét, és nem tudok szellemesen társalogni vele?


  Állítólag három napig gondolkodott a házasság ügyén, és végül Franciaország helyett Dániát választotta. Catherine de Bourbon, a másik lehetséges menyasszony idősebb nálam, de roppant kifinomult. Látványos abroncsos szoknyát visel, és szonetteket ír. Úgy hallottam, hogy Jakabbal még mindig leveleznek. Anya figyelmeztetett.


  Szeretni fogja Skóciát  mondja Kirsten. Letette a könyvét, ugyanúgy képtelen most olvasni, mint én hímezni.  Nem kellene ennyire félnie tőle.


  Önnek nem fog hiányozni Dánia?  kérdezem könnyed hangon, mert Kirsten nem szívesen beszél érzelmekről.


  Megvonja a vállát.


  Jobban szeretem a skót tájat  mondja.  És ön is így lesz ezzel. A hegyek, a tavak, az erdőségek fenséges látványt nyújtanak. A Holyrood-palota közelében lévő Canongate igen elegáns környék, tele előkelő kertes házakkal. De most csendesedjünk el, mondjunk el egy imát, és kérjük az Urat, hogy adjon nekünk erőt ahhoz, ami következik.


  Lehunyja a szemét. Figyelem. Nem imádkozik; ráncolja a homlokát, márpedig amikor imába merül, átélés sugárzik az arcáról. Gondolatban Skóciában van.


  Mi rejtőzik ott, ami ennyire felkavarta Kirsten Sørensent?


  Hetek óta nem mosolyogtam. Nem tudok mosolyogni, amikor itt kell hagynom anyát és Erzsébetet, meg apa portréit, amelyek olyan élethűek, hogy valahányszor rájuk nézek, mintha csak előttem állna. És itt kell hagynom a kötélhintát a kertben, a vasárnapi fügés kosárkákat, a nyári ünnepségeket, amelyekre eljönnek a falusi lányok, és egymás kezét fogva táncolunk a nagyteremben, és amikor senki sem látja, megiszunk egy-két korty bort, és eljátszom, hogy barátnők vagyunk, pedig nem szabad közrendű lányokkal barátkoznom. Próbálok jól viselkedni, és mindig szót fogadok, mert tudom, milyen fontos ez az egész, de közben azt kívánom, bár ne történne meg. Bár békén hagytak volna, és másik menyasszonyt találtak volna a skót királynak! Bár Catherine de Bourbon meghódította volna a szonettjeivel! De nem tette. Mi, dánok hódítottuk meg a skótokat a szigorú vallási nézeteinkkel és a kereskedelmi kapcsolatainkkal. Úgyhogy Kirsten meg én csendben ülünk egy darabig, összehúzzuk magunkat, olyan picik vagyunk, mint két selyemmargaréta egy zeke ujján, és próbáljuk átvészelni a vihart.


  Amikor kopognak az ajtón, mindketten felugrunk.


  Egy szolga lép be, meghajol.


  Ideje kimenniük a partra  mondja.


  Második fejezet
ANNA


  Olsennét már a máglyához kötözték, farakás magasodik alatta. Az arcvonásai élesek az esti fényben, és nem süti le a szemét, hanem visszabámul ránk, mintha mi követtünk volna el bűnt, nem ő. A ruhája fehér, tiszta, valahogy minden túl élénk és túl ingatag, úgy érzem, mindjárt összecsuklik a térdem. A Királyi Tanács tagjai előtt állunk, anya mellettem van, úgyhogy nem látom, őt is rosszullét környékezi-e, mint engem. Biztonságos távolságban vagyunk, de még így is túl közelinek tűnik.


  Nem tudom elhinni, hogy tényleg megteszik, de nincs más választásuk.


  Mindenki tudja, mennyi bajt okoznak máshol a boszorkányok. Hallottuk a híreket a trieri tömeges égetésekről. Azt mondják, úgy terjed a kór, akár a pestis. Háromszáz boszorkány bukkant fel egyetlen városban. Most mindenkit csak ez érdekel, a múlt hónapban Koppenhágában kaptak el egy boszorkányt. És most ez az Olsenné, aki itt lakott az utca végén. Mindenki retteg, hogy rengeteg boszorkány járkálhat köztünk, és micsoda szörnyűségeket művelhetnek.


  Kirsten a hátamra teszi a kezét, mintha figyelmeztetni akarna, hogy eszembe ne jusson elájulni. Larsen püspök előlép, a köpenyét maga után húzza a homokban, és megkérdezi Olsennét, akar-e mondani valamit. Az asszony köp egyet felé. Mindenki felszisszen, még a királyi tanácsosok is.


  A végsőkig kitart  dünnyögi Kirsten már-már elismerően. A partnak azon a védett szakaszán vagyunk, ahol valamikor Erzsébettel játszottam, aztán felnőttünk, és megtiltották, hogy szaladgáljunk, és bepiszkoljuk a lábunkat. Bárhová nézek, emlékeket látok: itt algát szedtünk, ott kagylókat kerestünk, amott lyukakat ástunk a homokba. Örülök, hogy ő nincs itt, és nem kell ezt végignéznie. Anya szerint én illedelmesebb vagyok, mint Erzsébet, ezért is ajánlottak fel a skót királynak, és teljességgel biztosak benne, hogy sosem fogok gondot okozni, nem lépem át a határokat. Szerintem viszont még magam sem tudom, ki vagyok. Most, hogy betöltöttem a tizenhetet, már felnőtt nőnek számítok, de nem érzem magam annak.


  Larsen püspök nem törődik a köpéssel, felénk fordul.


  Nyissuk ki imakönyvünket a hetedik zsoltárnál: Én Uram Istenem, benned bízom.


  A derekamról lógó zsoltároskönyvért nyúlok, és kinyitom. De képtelen vagyok a szépen illusztrált szövegre figyelni, mert tudom, hogy a férfiak most viszik a fáklyát a máglyához. Tűz ropogását hallom, a megkötözött Olsenné hánykolódik.


  Nem vagyok bűnös!  sikoltja.  Mind a pokolban fogtok szenvedni ezért!


  Hátraveti a fejét, a haja az arca körül lebeg. Megint sikolt, a lábát emelgeti, amint belekapnak a lángok. Nem bírom nézni. Körbepillantok. Mindenki dermedten áll, bele se néznek a könyvükbe, ugyanaz a borzadt kifejezés suhan át minden arcon. Lenézek a szoknyámra, amely a homokot söpri. A mosónők alaposan megdolgoznak majd a piszkos szegélyekkel. Azt kívánom, bár befoghatnám a fülemet, eltakarhatnám a szememet, és sikolthatnék. Érzem a szagot. Felnézek és azt látom, hogy lassan leég az asszonyról a ruha.


  Meztelenül fogjuk látni!  kiáltom döbbenten. Micsoda szégyen!


  Az Úr óvjon minket  suttogja Kirsten, mit sem törődve a szavaimmal. Ismét a hátamra teszi a kezét, a szorítása most erősebb, forróság árad a tenyeréből, úgy tör ki belőle az energia, akár a tűzhelyre tett vízforraló edényből. Kissé arrébb húzódom, hátha akkor elenged, mert a végén még ott marad izzadt tenyerének nyoma a hátamon.


  Vess véget hamar az életének, Uram!  könyörgök, az sem érdekel, ha meghallanak. Amikor újra felnézek, Olsenné már a lángok fala mögött jajgat. Azután egyetlen pillanatra csitul a tűz lobogása, mintha ki akarna aludni, és az asszony egyenesen rám néz. Nem bírom elfordítani a fejem; olyan, mintha rabul ejtett volna a pillantása. Sötét a szeme. Mozog az ajka. Mond valamit. Nem hallom a tűz ropogásától, de mintha leolvasnám az ajkáról a szavait: Elátkozlak; soha nem lesz belőled Skócia királynéja. Nemcsak látom, ahogy mozog az ajka; hallom is a hangját a fejemben. Tisztán cseng, mint egy harang, miközben a testét elemésztik a narancsszínű lángok.


  Heringet és póréhagymát kapunk vacsorára, már a gondolattól felfordul a gyomrom, de a Tanács tagjai Larsen püspökkel összegyűlnek a díszteremben, és úgy tömik magukba az ételt, hogy a szolgák alig bírnak lépést tartani velük. Csilingelnek az ezüsttányérok, bor folyik a kancsókból. Magunkkal hoztuk a füst bűzét a kastélyba. Elvegyül a sötét faliszőnyegek és a hal szagával. Olyannyira erős, hogy úgy érzem, mintha magát Doritte Olsent hoztuk volna magunkkal. Oda akarok menni anyához, hogy megvigasztaljon, de lefoglalják a főasztalnál ülő urak. Még mindig remegek. Reszkető kézzel tartom meleg gyümölcsborral teli csészémet.


  Jöjjön  mondja Kirsten , eleget látott. Felkísérem az emeletre.


  Hozzon egy kis bort!  mondom, mire bólint, noha máskor nem tenné.


  Felsurranunk az emeletre: előbb átsuhanunk a fekete-fehér csempével kirakott padlón, aztán fel a meredek lépcsőn a szobámba. Megbotlom, kis híján lezuhanok, pedig sok ezerszer mentem már fel ezen a lépcsőn. Aszobámba érve Kirsten sietős mozdulatokkal levetkőztet az olajlámpás sárga fényében, és felakasztja mosásra váró ruhámat. A szoknya alján foltot hagyott a nedves homok, a ruha háta pedig kissé meggyűrődött Kirsten tenyere alatt, mostanra már csak ennyi nyoma maradt a felindultságának. Türelmetlenül vár, topog, mialatt gyümölcsdarabkákkal megetetem Akselt a kalitkája rácsán keresztül. A madár csipog, verdes aszárnyával. Irigylem a tudatlanságát.


  Kirsten felhajtja a nehéz ágytakarót, és megvárja, míg bebújok alá, azután sietve pukedlizik, és elhagyja a szobát. Fekszem a borom maradékával, és próbálom megfékezni a reszketésemet. Füstszagú a hajam, mintha Olsenné bevette volna magát a hajszálaimba. Még most is a fülemben cseng az átka. Az ajtó melletti festményre pillantok, engem ábrázol és Erzsébetet, amikor kislány korunkban még nagymamával és nagypapával laktunk a güstrowi palotában. A lugasban állunk, komolyan nézünk, mint két kis felnőtt, de Erzsébet keze a kezemhez ér, emlékszem, ahogy csiklandoztak az ujjai, és izgett-mozgott, míg a művész lerajzolt minket. Nem is sejtettük, apa halála után mit tesz majd anya. Miután Keresztélyt bentlakásos iskolába küldték, hogy megtanulja, hogyan legyen Dánia és Norvégia királya, Erzsébet pedig férjhez ment, minden figyelem az én kérőimre irányult. Anna, ideje, hogy teljesítsd a kötelességedet. Most Stuart Jakabé a skót trón. Ha jól szolgálod, segíthetsz neki, hogy az angol trónt is megszerezze. Ilyen lehetőség egyszer adódik az életben  neked és mindannyiunknak.


  Még mindig nem tudok elaludni. Hogyan is tudnék? Magam előtt látom az asszonyt nyaldosó lángokat. Jajgatását még a tűz ropogása sem nyomja el. Afejünk fölött rikácsolva menekülnek a sirályok. Afülembe cseng a nő hangja.


  Felkelek és az ablakhoz lépek. Nem látom a partnak azt a részét, ahol megtörtént, de Olsenné testének még órákig égnie kell, míg hamuvá válik. Ha a Királyi Tanács meg akart leckéztetni minket, hát sikerült neki.


  Most már tudjuk, milyen szörnyű ez.


  A nap most megy le az Øresund-szoros fölött. Aholmim és a kísérőim holmija a vízen lebeg mintegy tucatnyi hajó gyomrában, amelyeket megraktak mindennel, ami csak elképzelhető: van ott rengeteg bútor, egy tömör ezüstből készült hintó meg a kelengyém, amelyen ötszáz szabó dolgozott három hónapon át. Anya szerint a ruháimat még a messzi Szászországban is csodálattal emlegetik. A lehorgonyzott flotta mellett eltörpülnek Helsingør favázas házai, kompjai, gazdaságai. Az ágyúablakokból kikandikáló ágyúcsövek most a kikötő felé irányulnak. Ezek fognak megvédeni minket. Én a Gideonon utazom majd Kirstennel, és bár a hajó a legutóbbi útján léket kapott, azt mondják, a legkiválóbb ácsok és kovácsok javították meg, és jobb, mint új korában. Állítólag elsüllyeszthetetlen.


  Még nem alszol?  Anya áll az ajtóban, kezében gyertyával. Megkönnyebbülés tölt el.


  Kérlek, gyere be, és ülj le mellém az ágy szélére  mondom, mint egy kisgyerek, mert nem túl gyakran keres fel a szobámban.


  Tudom, most úgy érzed, soha nem hevered ki azt, aminek ma tanúi voltunk, de tudnod kell, hogy nem tehettünk mást  magyarázza, és leteszi a gyertyát az éjjeliszekrényre.


  Nem lett volna szabad odaküldeni minket, hogy végignézzük  mondom.


  Larsen püspök szerint meg kell mutatnunk az ördögnek, hogy nem félünk  folytatja.  De erről egy szót sem szólhatsz a skótoknak. Nem szabad azt gondolniuk, hogy minket is megfertőzött a kórság.  Anya arcán undort látok.  Hétköznapi, közönséges asszonyok hódolnak be az ördögnek. Imádkozom Istenhez, hogy mentsen meg minket, és neked is imádkoznod kell.


  Semmit sem mondok a skótoknak  ígérem meg. Már-már kicsúszik a számon, hogy úgy hiszem, Doritte Olsen megátkozott a halála előtt, és Jakabbal kötendő házasságom kezdettől kudarcra van ítélve. De meggondolom magam. Nem akarom, hogy visszajusson a hír Larsen püspökhöz, mert talán azonnal elküldene a Hellebæk-apátság kolostorába.


  Pár hónapja elmentünk oda, amikor beleegyeztünk a próbaidős kézfogóba, és a Királyi Tanács azt akarta, hogy lássam, mi vár rám, ha kudarcot vallok.


  Ezen a világtól elzárt helyen lutheránus apácák töltik imádsággal az életüket. Vannak köztük nemesi származású nők, akiket a családjuk ajándékozott az Úrnak, hogy elnyerjék a jóindulatát  ők azok, akik nem találtak maguknak férjet, vagy bűnbe estek. Kirsten elkísért, folyt a könnye a sós tengeri széltől, amely a hintónkat csapkodta, de még ekkor is merev volt az arca.


  Az élet is ilyen utazás  jelentette ki Larsen püspök, miközben elfoglalta a helyét, és az útra mutatott.  Mindannyian elérünk előbb-utóbb egy olyan útelágazáshoz, mint ez itt előttünk, látják? Az egyik út a gabonamezőkön át egészen Koppenhágáig visz. A másik felvezet a sziklapartra, ami igen veszedelmes hely. Gondolja át, melyik utat szeretné választani, királyi fenség.


  Ő királyi fensége a helyes úton kíván járni, ugye, Anna?  szólalt meg Kirsten.


  Bólintottam, és a szélbe tartottam az arcomat, azt kívántam, pofozza olyan pirosra, hogy az apácák heves természetűnek higgyenek, és látni se akarjanak. A kolostor egy domb tetejéről nézett le a falura. A benne élő nők ugyanolyan kemények voltak, mint a kő, amelyre épült, és éppolyan szürkék is.


  A csendes kerengőbe belépve az apátnő fogadott minket, aki a fejére tűzött lenvászon fityula alól bámult ránk. Biccentett. Vártam, hogy pukedlizik, de nem tette. Tátva maradt a szám a csodálkozástól.


  Csak Isten előtt hajtok fejet  jelentette ki, majd elvezetett minket a konyhába, a refektóriumba és a kápolnába. Végigbukdácsoltunk a keskeny, kanyargós lépcsőkön, padlót súroló vagy éppen vastag könyveket tanulmányozó nővérek mellett haladtunk el. Már fájt a lábam. Az arcomra visszatért a szokásos sápadtság, amikor megértettem, milyen lélekrombolóak lennének a napjaim, ha itt végezném.


  Az apátnő végül a hálótermeket mutatta meg, ahol hatan aludtak egy helyiségben. A gondosan bevetett ágyak mind ugyanolyanok voltak. Izzadság, sóvárgás és reményvesztett álmok szaga terjengett a levegőben.


  Harmonikusnak találjuk ezt a helyet, és ön is így érezne, ha idekerülne. Bár beletelne némi időbe, míg megszokná az életmódunkat. Itt nincsenek szép ruhák meg csecsebecsék.  A hajamban csillogó smaragdtűre pillantott.  Van viszont alázat, amelyben több békesség rejlik, mint gondolná.


  Töltött magának egy pohár vizet az egyik éjjeliszekrényen álló kancsóból, de minket nem kínált meg.


  Láttam, milyen nehezére esik Larsen püspöknek, hogy elfordítsa a tekintetét az ablakban száradó női harisnyákról.


  Kifelé menet a gondozott veteményesben az egyik apáca abbahagyta a gyomlálást, nyújtózott egyet, és addig kísért minket a tekintetével, míg oda nem értünk hozzá.


  Lady Dorothea  suttogta Kirsten  itt tölti a büntetését.


  Anya egyik bálján találkoztam Lady Dorotheával, de már csak halványan emlékeztem rá. Sudár volt, magas járomcsontú és roppant eleven, a legyezője csak úgy táncolt göndör fürtjei körül. Most, amikor elmentünk a veteményes mellett, alig látható pukedlivel üdvözölt, mintha elfelejtette volna a mozdulatot, de mégis megpróbálná. Kirsten és Larsen püspök átnézett rajta. Én szóra nyitottam a számat, hogy köszönjek neki, de a homlokát ráncolva csendre intett. Amikor hátranéztem, láttam, hogy még mindig engem figyel. Lassan, jelentőségteljesen ingatta a fejét, és rögtön tudtam, mit akar ezzel mondani. Azt, hogy nem szabad itt kikötnöm, ahogy vele történt.


  Anya most megcsókol és magamra hagy. Szeretném megkérni, hogy maradjon, bújjon be mellém az ágyba és öleljen át, míg el nem alszom, de zavarba ejtő lenne. Sohasem tett ilyet.


  Aksel némán gubbaszt a felső ülőrúdján. Talán itt az ördög, eljött Olsennéért. Imádkoznom kell. El kell ijesztenem. De amint lehunyom a szemem, hatalmas koppanás riaszt fel. Sikoltok. A festmény, amely Erzsébetet és engem ábrázol, és amely évek óta lógott a falon, a földre zuhant.


  Harmadik fejezet
ANNA


  Három nappal ezután érkeznek meg a skótok. Addigra a homokot elgereblyézték, a festmény pedig visszakerült a falra. A hajnal első fényében észlelik a hajójukat, engem sietve kirángatnak az ágyból, és rózsaszín damasztruhába bújtatnak, a hajfonataimat pedig tekercsekbe csavarják, amelyek kemények, mint a száraz kalács.


  Kirsten megrótta a szolgálókat, amiért folyton becsapják az ajtót, amikor kimennek, és azt mondta, emiatt zuhant le a festmény, bármikor bekövetkezhetett volna ez a baleset, még szerencse, hogy nem lett baja a képnek.


  Szerintem nem baleset volt. Miután felöltöztem, azt kérem, adja ide a kristályfüggőmet az ékszeres dobozomból.


  És miért akar kristály ékszert hordani fényes nappal?  kérdezi.  Talán ez a legújabb divat, csak én nem tudok róla?


  A kristály elűzi a boszorkányokat  mondom.


  A boszorkányt megégették  feleli.  Nyoma sem maradt. A kristály esti viselet, mi pedig még csak most reggeliztünk. A vékony aranyláncát és a hozzá illő fejdíszt kell viselnie, amikor a skótokat fogadjuk. Ezt már több héttel ezelőtt eldöntöttük.  Kiveszi az ékszereket a dobozból, elhalad az ablak előtt, miközben odajön hozzám.  Viharba kerültek  állapítja meg, és a szoros fölé terülő, hatalmas felhőre pillant.  Asemmiből termett itt  suttogja.  Az őszi időjárás már csak ilyen.


  Egyenletesen lélegzem, hogy csillapítsam a szívverésemet, amely olyan heves, hogy talán még az udvarhölgyek is hallják. A fogadalmat követően ruhástul le kell feküdnöm egy ágyra Marischal gróffal, a követtel, aki Jakabot képviseli a szertartáson. Ez jelképezi a házasságot. Anyával és Kirstennel elpróbáltuk a dolgot, gyakorolnom kellett, hogyan feküdjek kecsesen. Mozdulatlan voltam, szorosan lehunytam a szemem, mert féltem, hogy elsírom magam. Márpedig most, amikor mindenki az arcommal meg a hajammal foglalatoskodik, ezt nem tehetem. Mindenki izgatottan sürög-forog, iparkodik. Nem okozhatok csalódást nekik.


  Az ég szerelmére, próbáljon boldogabbnak tűnni!  szól rám Kirsten.  A skótok nem olyan menyasszonyra vágynak, akinek komor az arca, akár a viharfelhő.


  Délre a skótok kikötöttek és partra szálltak. A díszteremben fogadjuk őket, ahol Dánia egykori királyai és királynéi bámulnak le ránk a festményekről. Apa portréját kerülöm a tekintetemmel. Annyira élethű, hogy akár itt is lehetne a teremben. De valójában halott, és sok mérföldre innen, egy katedrálisban van eltemetve, erre pedig gondolni sem bírok. Anya mellettem áll, az egyezkedés és a vendégfogadás igyekezetétől megfeszül az álla, a gallérja olyan magas, hogy alig bírja mozdítani a fejét.


  Szakállak, pocakok, krumpliorrok sora masírozik be. Zömök, cserzett bőrű, vad skót férfiak vonulnak át a csempézett padlón, lábnyomokat hagyva maguk után. Még magánál az ördögnél is erősebbnek tűnnek, ami megnyugtató gondolat.


  Biztosan éhesek  suttogja anya.  Bármit készítettek is a konyhában az ünnepségre, nem lesz elég. Egy csepp levest vagy bort sem hagynak nekünk.


  Valóban  mondja Kirsten.  A szolgálólányokat meg halálra pofozzák és csiklandozzák majd. Valakinek őrködnie kell ma éjszaka a cselédszálláson.


  Nézze csak, ott van Marischal gróf!  szólalok meg. Alacsony, kövérkés férfi, a haja és a barkója olyan színű, mint a mézsör. Hála istennek, hogy nem ő lesz a férjem.


  Odavonul hozzánk az asztalok között, és meghajol.


  Isten áldása kísérte utunkat. Az Úr épségben vezérelt ide minket  mondja. Nyirkos szag árad belőle. Izzadságtól fénylik az arca.  Nagy nap ez Skócia és Dánia számára.


  Csiklandós, forró kézcsókot ad, a kezemet a ruhámba törlöm, amikor anya azt mondja, ideje helyet foglalnunk. Kirsten folyékonyan beszéli a skótok nyelvét, de én nem. Az utóbbi hónapokban folyamatosan tanítgatott, most majd elválik, eleget tanultam-e ahhoz, hogy boldoguljak.


  Marischal gróf, örülünk, hogy újra láthatjuk  mondom, miközben a szék megnyikordul a gróf súlya alatt.


  Körülnéz, úgy pillant végig a gyertyatartókon, a magas, boltozatos mennyezeten és a széles ablakokon, mint aki alig tudja elhinni, hogy itt van.


  Megkönnyebbülés a szárazföldön lenni  mondja.  Cudar időnk van.


  Igyekszem leplezni az ijedségemet, mert mihelyt a ceremóniának vége, és aláírták a papírokat, már indulunk is Skóciába.


  Ne aggódjon!  súgja Kirsten az asztal túloldaláról.  A kapitányok értik a dolgukat, az ön hajójának kapitánya meg egyenesen a dán flotta admirálisa. Ne féljen!


  Marischal gróf úgy falja be a fügés pitéjét, mintha napok óta nem evett volna. Én bort kortyolgatok, ügyelek rá, hogy ne nyeljek hangosan. Amikor a gróf ellazul, belekezd egy hosszú történetbe az utazásukról, amelyet állandó szemöldök-vonogatás és gesztikulálás kísér. Milyen hideg volt a szél, hogyan kellett megfoltozni a vitorlákat, és mennyire örül, hogy újra friss ételhez jutott.


  Bólintok, egy részét értem, de aztán elvesztem a fonalat. Anya velem szemben szintén elveszettnek tűnik, folyton Kirstent kéri, hogy fordítson. Így vergődünk át az étkezésen, erőltetett mosolyokkal és magasba emelt kupákkal. Most döbbenek rá, milyen nehézséget jelent majd a skótok nyelve. Hogyan fogok kommunikálni Jakabbal, ha csak a felét értem annak, amit mond? Sokkal jobban kellett volna figyelnem Kirstenre.


  Amikor kiviszik a gyümölcsöstálakat, Marischal gróf elfordul, izgatott beszélgetésbe bocsátkozik a mellette ülő férfival, majd ismét felém fordul.


  Királyi fenség  kezdi.  Ez az úr itt mellettem Henry, Roxburgh lordja, aki szintén a skót követek egyike. Henry jól ismeri a dán nyelvet és kultúrát, mivel a Koppenhágai Egyetemen tanult.


  Marischal gróf hátrahúzódik, amennyire a pocakja engedi, én pedig előrébb csúszom, hogy jobban lássam ezt a bizonyos Henryt, Roxburgh lordját, és ahogy ott ülök, egyik kezemben egy szilvával, a másikban a boroskupával, azt látom, hogy ez a férfi egyáltalán nem hasonlít a többi skótra, mert jóképű, sötét hajú és fiatal.


  Pislogok.


  Henry elmosolyodik.


  Jó estét!  mondja hibátlan dán nyelven.  Azért jöttem, hogy én legyek a nyelvtanára és tolmácsa.


  Minden más elhalványul a teremben. Csak azt tudom, hogy egy hegedűtrió játszik, a skótok annyit ittak, hogy kásás lett a beszédük, és a bálnaolajlámpákból erős, szúrós szag árad. A szolgálólányoknak, akik újratöltik a kupákat, piros az arcuk, izzadnak, és folyton lehordják őket, mindez azonban a háttérben történik, olyan, mint egy elmosódott krétarajz. Henry és én vagyunk az előtérben. Ő mindent ért, amit mondok, és én is értem őt. Nincsenek kínos mosolyok, elmutogatott szavak.


  Nem mondták, hogy lesz tanárom  felelem.


  Az utolsó pillanatban dőlt el. Őfelsége gondoskodni akart róla, hogy ön jól tudjon társalogni, és megértse a skótok történelmét  mondja.


  Az asztal túloldalán ülő Kirstenre nézek, aki meglehetősen ingerültnek látszik, és a melltűjét babrálja. Mindig ezt csinálja, amikor nem tudja, mit mondjon.


  Úton Skóciába leckéket adok majd önnek. Higgye el, örülni fog, hogy akad valami időtöltése  folytatja Henry.  Nincs végtelenebb, mint egy tengeri utazás.


  Nem túl gyakran fordul elő velem, hogy ilyen bizalmas közelségben társalgok egy férfival. Ma este érvénytelenek a szabályok, de mintha senki sem bánná, kivéve Kirstent, aki most békén hagyja a melltűjét, helyette a gyümölcsöstányérját igazgatja. Bosszantja, hogy ilyen fordulatot vettek az események. Henry ránézésre a húszas évei közepén járhat, ami azt jelenti, hogy akár családos ember is lehet, de amikor megkérdezem tőle, hová való, nem beszél feleségről vagy gyerekekről.


  A skót határon elterülő Roxburghshire-be  mondja.  De az udvarban élek, a Holyrood-palotában.


  Akkor elmesélheti, milyen az udvar  mondom.  Mert ezt feltétlenül tudnom kell.


  Bólint. Megérti.


  El fogom mesélni  ígéri.  De nem ez a megfelelő pillanat. A mai nap az ünneplésé.


  Én pedig nem erőltetem, bíznom kell benne, hogy elmondja majd, ha készen áll rá. Egy darabig ülünk, figyeljük a zenészeket, de most, hogy Henry ott van mellettem, még őket is csak elmosódva látom. Barátságos csendben ülünk. Megosztozunk egy tál vörös áfonyán. Még sosem osztoztam egy tál áfonyán egy férfival.


  Negyedik fejezet
JURA


  North Berwick, Skócia


  1589. augusztus


  A tollak a kívánságok teljesítéséhez kellenek:

  az apró, fehér pihék a legjobbak.


  A kavicsok szerencsés utat biztosítanak, főleg a simák.


  Az ehető vörös bogyók szenvedélyt keltenek.


  Anyus varázslatai olyanok, mint maga anyus. Furák, módszeresek, és jobb, ha nem okoskodunk velük kapcsolatban. A bűbájnak csak egyetlen módja van, ha azt akarjuk, hogy sikeres legyen. Craig anyóból sincs több. Vén csataló, de mindenkinek segít, aki az ajtónkon kopogtat. Többnyire lányok jönnek, akik szerelmi kötést kérnek, vagy olyan főzetet, ami megszabadítja őket a terhességtől. Ha jobban hasonlítanék anyusra, mint ezekre a lányokra, tán könnyebb lenne az életem.


  Jaj, anyus! Két hete halott vagy, én meg még mindig úgy beszélek, mintha itt volnál. Ha lenézel rám, remélem, megérted, miért iszkoltam el a tengerparti kis házunkból, apus közeléből. Nem maradhatok vele. Egész álló nap csak ül és iszik, folyton ugyanazt dünnyögi, és összepisálja a nadrágját. Ha otthon maradok, a végén olyan leszek, mint ő. Az ő házába már nem térek vissza.


  Éppen a Kincaid családhoz tartok, akik a nagy homokkő házban laknak, félúton a Berwick-domb felé. Stuart Kincaid tanácsnok North Berwickben, ő szedi be a bérleti díjakat, ő igazgatja a gazdaságokat, ő bocsátja ki az idézéseket, a rendeleteket és a halálos ítéleteket az egész körzetben. Kincaid tanácsnok North Berwick legfontosabb embere. És én leszek az új szobalánya. A szerencsehozó talizmánom, amelyet a halálod utáni éjszakán csináltam, anyus, bevált. Tudom, hogy te sosem kedvelted Kincaid tanácsnokot, de tisztességes bért ígért.


  Izzadok a gyaloglástól, mert verőfényes napunk van. Te úgy mondanád, anyus: igazi mámor. Az augusztusi nap fénye visszaverődik az apály miatt visszahúzódó tengerről és a vizes partról. A sirályoknak is melegük van, dühösen rikoltozva csapnak le időnként, döglött állatokra vadásznak. Lehúzza a kezemet a poggyászom, szívesen megállnék pihenni, de Kincaidéknek sürgősen szükségük van rám. A templomban hallottam, hogy üresedés van náluk; az összes lány erről pletykált, a zsoltároskönyvük mögé bújtak, és leszegték a fejüket, hogy ne lássák, mit beszélnek. Kincaidék régi szobalánya kegyvesztett lett és sietve távozott, Kincaid tanácsnok felesége pedig kétségbe volt esve. Jobb az Úrban bízni, mint emberekben reménykedni.


  A szertartás után megkerestem a tanácsnoknét. Atemplomudvarban találtam rá. Egy csapat asszonnyal álldogált ott, kitárgyalták a fájós tagjaikat, aférjüket meg a szégyentelen szobalányaikat. A lánya, Hazel a közelben várakozott a többi gazdag lánnyal, a gazdálkodók fiait lesték a főkötőjük alól.


  Elkaptam a tanácsnokné tekintetét, mire ő bosszúsan odalépett hozzám, dühös volt, hogy megzavartam.


  Szívesen beállnék magukhoz szobalánynak  mondtam minden bátorságomat összeszedve.  Jól bánok a kefékkel meg a szövetekkel meg a sulykolófával, és nem veszek el többet az ebédlőasztalnál, mint amennyi jár. És nem félek a pókoktól meg az egerektől, de be kell vallanom, rettegek a darazsaktól.


  Alaposan végigmért, bántam is, hogy nem mostam meg az arcomat aznap reggel. Krémszínű főkötő volt rajta, dísztelen, de drágának látszott, és a zsinórját olyan szorosra kötötte az álla alatt, mintha attól félne, hogy ellopják.


  Szükségem van egy lányra a ház körül, aki képes időben felkelni, és nem panaszkodik minden apróság miatt. Rendes fizetést kapna, kosztot és kvártélyt, és három ruhát, kettőt a munkához és egy ünneplőt. Kincaid uraság elbánik a darazsakkal, de ötkor kell kelned, hogy begyújts a szobákban. Mit gondolsz, képes vagy rá?


  Úgy gondoltam, hogy képes vagyok rá.


  És van kedvesed? Mert nem szeretném, ha egy újabb szobalányom kerülne bajba.


  A fejemet ráztam. Olyan régóta segítettem anyusnak, hogy huszonkét nyaram telt el anélkül, hogy udvarlóra találtam volna. Anyus fura volt, a fele foga hiányzott, hozzánk csak muszájból jött látogató, nem kedvtelésből. Remélem, hogy emiatt nem akadt udvarlóm, és nem azért, mert túl csúnya vagyok ahhoz, hogy megkérje a kezem valaki, legyen az akár egy részeges alak, egy idióta, vagy az a legény, aki a kompokat takarítja, és akinek olyan elálló füle van, mint egy kancsónak. Ez nem valami szívderítő gondolat.


  A tanácsnokné elégedetten bólintott.


  Sajnálattal hallottam, mi történt anyáddal  tette hozzá halkabban.  Tudós füvesasszony volt. Téged is kitanított?


  Elgondolkodtam, miféle bűbájra lehetett szüksége a tanácsnoknénak, mert nem emlékeztem rá, hogy valaha is bekopogott volna hozzánk.


  Tudok egyet s mást  mondtam.  De még nem fejezte be a tanításomat, amikor elment, a gyógyításért kapott pénz meg sosem volt elég a megélhetéshez.


  Nos, a megélhetés mindannyiunknak gondot okoz  jelentette ki, és kihúzta magát.  Azonnal kezdhetsz. Jó hírem van, Hazel  fordult a lányához.  Találtam új szobalányt, úgyhogy nem kell többé súrolnod meg tüzet gyújtanod.


  A többi asszony nevetett, azt mondták, hogy Hazel Kincaid akkor sem tudná, hogyan kell begyújtani, ha olyan hideg volna, hogy befagyna a pokol. Hazel a fiúkról rám fordította a tekintetét, és leplezetlen kíváncsisággal bámult, azután az anyjához fordult.


  Ha megvan benne a füvesasszony tehetsége  mondta , az áldás lehet számunkra.


  Háromszor kell bekopogtatnom Kincaidék ajtaján a sárgaréz kopogtatóval, mire valaki meghallja. Lassanként inamba száll a bátorságom. Az előkertet fal veszi körbe, és magas, árnyékot adó fák állnak benne, melyek önelégülten bólogatnak a falu felé. Még sosem jártam előkelő házban, és épp amiatt aggódom, hogy le kell-e vennem a facipőmet, amikor kitárul az ajtó, és egy alacsony, ezüstös, göndör hajú férfi áll előttem, vörös krumpliorrán kissé csálé okuláré billeg, amitől olyan az arca, mint egy mérleg.


  Nem engedünk be csavargókat  mondja, és megigazítja az okuláréját.  A templomnál lehet alamizsnát kérni, de jobb, ha eltakarodsz, mielőtt megkorbácsoltatnálak birtokháborításért.


  Nem vagyok csavargó, uram  hebegem , Jura Craig vagyok, és a nagyságos asszony vett fel szobalánynak.


  A férfi megsimítja a bajszát.


  Tehát te vagy az új szobalányom  mondja lassan. Leveszi az okuláréját, és végigsiklik rajtam a pillantása.  Úgy festesz, mint egy koldus.


  Pedig nem vagyok az, uram  felelem.  North Berwick falujából jöttem, és soha életemben nem koldultam.


  Láthattalak a templomban?  kérdezi.


  Minden héten ott vagyok  mondom , mint ahogy ön is, nagyságos uram, mert mindig ott látom az első sorban, ájtatosan könyörögve a Mindenható Istenhez, ahogy én is teszem.


  Elégedettnek tűnik, hátralép, beenged a hideg, sötét előszobába. A gyékényszőnyegek tiszták, és enyhe levendulaillat érződik, de egyetlen képet vagy más díszítményt sem látok, kivéve az ajtó mellett lógó kis tükröt. Ebben a házban nincsenek csecsebecsék.


  A cselédszállás a padláson van  mondja.  Felkísérlek. A nagyságos asszony és Hazel a városba ment, és csak a jóisten tudja, mikor jönnek haza.


  Nem tudom, mit tehet meg egy uraság a szobalányával, és mit nem, ezért nem felelem Kincaid tanácsnoknak, hogy megvárom, míg visszajönnek, és arra sem kérem, hogy keresse meg a szakácsnőt. Hagyom, hogy felkísérjen a szobámba, és itt kezdődnek a bajok.

